CELEX: 62007CN0511
Language: el
Date: 2007-11-21 00:00:00
Title: Υπόθεση C-511/07: Προσφυγή της 21ης Νοεμβρίου 2007 — Επιτροπή των Ευρωπαϊκών Κοινοτήτων κατά Μεγάλου Δουκάτου του Λουξεμβούργου

26.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/33
            
         Προσφυγή της 21ης Νοεμβρίου 2007 — Επιτροπή των Ευρωπαϊκών Κοινοτήτων κατά Μεγάλου Δουκάτου του Λουξεμβούργου
   (Υπόθεση C-511/07)
   (2008/C 22/59)
   Γλώσσα διαδικασίας: η γαλλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: G. Rozet και U. Wölker)
   
      Καθού: Μεγάλο Δουκάτο του Λουξεμβούργου
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι το Μεγάλο Δουκάτο του Λουξεμβούργου, μη ανακοινώνοντας τα απαιτούμενα στοιχεία κατά το άρθρο 3, παράγραφος 1, στοιχείο στ', της απόφασης 280/2004/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για μηχανισμό παρακολούθησης των εκπομπών αερίων που συμβάλλουν στο φαινόμενο του θερμοκηπίου στην Κοινότητα και εφαρμογής του πρωτοκόλλου του Κιότο (1), σε συνδυασμό με τα άρθρα 2 και 4, παράγραφος 1, στοιχεία β' και δ', της απόφασης 2005/166/ΕΚ της Επιτροπής, της 10ης Φεβρουαρίου 2005, για θέσπιση των κανόνων εφαρμογής της απόφασης 280/2004/ΕΚ (2), παρέβη τις υποχρεώσεις που υπέχει από τις εν λόγω διατάξεις,
            
         
               —
            
            
               να καταδικάσει το Μεγάλο Δουκάτο του Λουξεμβούργου στα δικαστικά έξοδα.
            
         Ισχυρισμοί και κύρια επιχειρήματα
   Η Επιτροπή κατηγορεί με την προσφυγή της το καθού ότι έχει εκπληρώσει πλημμελώς τις υποχρεώσεις που προβλέπει η απόφαση 280/2004/ΕΚ, σε συνδυασμό με την απόφαση 2005/166/ΕΚ. Κατά την Επιτροπή, το καθού παρέλειψε, πρώτον, να παράσχει με την ετήσια έκθεσή του πλήρη στοιχεία σχετικά με τις μεθόδους και τις κατηγορίες των δεδομένων για τις δραστηριότητες και τους παράγοντες εκπομπών που χρησιμοποιούνται στις σημαντικότερες πηγές στην Κοινότητα. Δεύτερον, το Μεγάλο Δουκάτο του Λουξεμβούργου παρέλειψε επίσης να ανακοινώσει στην Επιτροπή μια γενική αξιολόγηση περί αβεβαιότητας σχετικά με τα στοιχεία της εθνικής έκθεσης απογραφής του Λουξεμβούργου.
   
      (1)  ΕΕ L 49, σ. 1.
   
      (2)  ΕΕ L 55, σ. 57.